A5 วิ่ง 5% จ่อเปิดบ้านเดี่ยว 3 โครงการ มูลค่า 3.2 พันลบ. หวังดันรายได้ปีนี้ทะลุ 1 พันลบ.
A5 วิ่ง 5% จ่อเปิดบ้านเดี่ยว 3 โครงการ มูลค่า 3.2 พันลบ. ภายในปีนี้ หวังดันรายได้ปีนี้ทะลุ 1 พันลบ. โต 30%
A5 วิ่ง 5% จ่อเปิดบ้านเดี่ยว 3 โครงการ มูลค่า 3.2 พันลบ. ภายในปีนี้ หวังดันรายได้ปีนี้ทะลุ 1 พันลบ. โต 30%
20 เม.ย. 2565

ผู้สื่อข่าวรายงานว่าวันนี้ (20 เม.ย.2565) ราคาหุ้นบริษัท แอสเซท ไฟว์ กรุ๊ป จำกัด (มหาชน) หรือ A5 ณ เวลา 14:55 น. อยู่ที่ระดับ 3.10 บาท เพิ่มขึ้น 0.14 บาท หรือ 4.73% โดยทำจุดสูงสุดที่ 3.26 บาท และทำจุดต่ำสุดที่ 3.04 บาท ด้วยมูลค่าการซื้อขาย 1.81 พันล้านบาท

โดยราคาหุ้น A5 ที่ปรับตัวขึ้นบนกระดานนั้น คาดจะมาจากนายทวีรัช ปรุงพัฒนสกุล ซึ่งเป็นนักลงทุนแนววีไอ (Value Investor) เข้ามาเป็นผู้ถือหุ้นใหญ่อันดับ 2 ใน A5 ขณะที่ นายศุภโชค ปัญจทรัพย์ ประธานเจ้าหน้าที่บริหาร A5 ยืนยันมุ่งมั่นสร้างความเชื่อมั่นให้แก่นักลงทุน ด้วยการนำบริษัทฯ ก้าวเป็นผู้นำอสังหาริมทรัพย์ในตลาดนิชมาร์เก็ต และวางเป้าหมายทำยอดรับรู้รายได้ในปีนี้ที่ 1,100 ล้านบาท เติบโตประมาณ 30% โดยมีโครงการวนา เรสซิเดนซ์ พระราม 9 – ศรีนครินทร์ บ้านเดี่ยวระดับลักซ์ชัวรี่ เป็นโปรเจ็กต์เรือธงผลักดันรายได้ พร้อมวางแผนเปิดตัวบ้านแนวราบอีก 3 โครงการมูลค่า 3,200 ล้านบาท ภายในปีนี้